Télesphore VI av Tussarix

**Télesphore VI av Tussarix** (født **Thierry Cyrille Roger Vivien Kontrovers**) var en tussarixisk keiser. Han var far til blant annet Auguste François og Hélouïse Kontrovers, samt sytten barn til – som han alle fikk med sin kone Gabrielle III, født Anne-Sophie Lemarchand.

## ***Full tittel***

Som keiser av Tussarix, var Télesphores fullstendige tittel: *Télesphore VI, av Helios' nåde, keiser av Tussarix; erkehertug av Tuss, fyrste av Fleurienne.*

Gjennom ekteksapet sitt med Gabrielle, ble hans fullstendige tittel: *Télesphore VI, av Helios' nåde, keiser av Tussarix; erkehertug av Tuss, fyrste av Fleurienne, marki av Guise.*

## ***Biografi***

### **Tidlig liv**

Télesphore var født på Château de Tussarix av Thomas og Violette Kontrovers, og var dermed nevøen til Télesphore Petit – keiseren av Tussarix. Télesphore var sønnesønn av Yezekeal og Vivienne gjennom deres sønn nummer to, og var dermed arving til Brair og tittelen. Han var ingen direkte arving, bare hvis onkelen Charles døde uten arvinger. Dette ble dessuten tilfelle senere, da keiseren aldri fikk noen legitime barn. Den keiserlige gemalinnen måtte gi fra seg setet til Télesphore og hans kone. Begge foreldrene hans var døde da regjeringen påpekte ham som den nye keiseren av Tussarix.

Oppdratt til å bli en adelsmann som skulle tjene sitt land i tilfelle krig, var Télesphore ikke klar for rollen som monark. Han var ung og uerfaren da Regnbuens Bord og Høyeste Råd ble enige om å sende Télesphore en delegasjon til familiegodset i Brair for å fortelle Télesphore at han måtte påta seg rollen som keiser. Uvillig til å gjøre det, fortalte delegasjonen at alle andre Kontrovers-medlemmer enten var giftet bort eller for langt unna til å sende et raskt nok bud; han var dessuten den nærmeste slektningen av den avdøde keiseren – og maktvakuumet måtte ikke fylles av noen korrupte adelsmenn.

### **Regjeringstid**

I en alder av 24 ble Télesphore kronet keiser av Tussarix på 9. januar 3985. Som keiser, ledet han et stabilt Tussarix. På grunn av hans unge alder og uerfarenhet hva angikk hofflivet og det politiske bildet, overlot han dette arbeidet til sin kone og Regnbuens Bord. Han var allikevel i sitt ess når det kom til det militante og en ypperlig familiefar. Han grunnla flere legioner, blant dem Æreslegionen, som alle spesialiserte seg på forskjellige militære taktikker – eller var rent symbolske for å vise deres lojalitet til Imperiet. Alle barna hans ble sendt til treningsleirene hvor de forskjellige legionene hørte til.

Datteren hans Hélouïse, ble sendt til Æreslegionen for å trene til å bli en god kriger. Hun var leder for et regiment med adskillig færre soldater enn kronprins Auguste François, men de var desto mer mektigere og hadde dypere aner enn hans egne venner – og dermed mer makt i framtiden. Hun var en inspirasjon for sine medsoldater, og Hélouïse kunne vise seg å velte huset hvis hun fortsatte slik. Kronprinsen la fram disse indisiene for foreldrene sine, og de var enig i hans mistanker. Télesphore var kanskje ikke politisk engasjert nok til å forstå at dette bare ville skape vanskeligheter, men var godt nok bevandret i det militante livet for å forstå at det lå noe i det sønnen sa. Han og konen lette derfor nordover for å finne Hélouïse en ektemann, og valget falt på kurfyrsten av Le Moib, Valérian-Philippe Courtemanche. Hélouïse ble ektet bort til ham i 4016, og i hemmelighet ble Auguste og foreldrene enige om at hvis hun satte foten tilbake på tussarixisk jord innen 20 år var gått, ville de drepe henne.

Alle barna som var blitt født etter Hélouïse ble også giftet bort til utenlandske eller sør-tussarixiske adelsmenn.

### **Død**

I kjølvannet av forvisningen, ble imidlertid Télesphore svært deprimert. I hele 11 år gikk Télesphore og syntes synd på datteren som var sendt i eksil. Da han omsider begynte å få tilbake lysten på livet, døde han av en hjernehinnebetennelse.

## ***Trivia***

1. *Télesphore* er den franske formen av det greske navnet *Τελεσφορος* (*Telesphoros*) som betyr "å bringe oppfyllelse" eller "bære frukter".
2. *Thierry* er den franske formen av *Theodoric* "folkets hersker", avledet av elementene *deud* "folk" og *ric* "makt, hersker".
	* Det ble spesielt båret av Theodoric den store, en ottrogoths-konge fra 600-tallet som etter hvert ble italiensk hersker.
3. *Cyrille* er et maskulint og i enkelte tilfeller et feminimt navn som har sin rot i *Cyril*, som kommer fra det greske navnet *Κυριλλος* (*Kyrillos*) som ble avledet fra gresk *kyprios* (*kyrios*) som betyr "herre".
4. *Roger* er et internasjonalt navn, og betyr "berømt spyd" fra de germanske elementene *hrod* "berømmelse" og *ger* "spyd".
5. *Vivien* kommer fra det latinske navnet *Vivianus* som ble hentet fra det latinske *vivus* "levende".
6. *Kontrovers* er et norsk synonym for "strid, tvist, uenighet".